cyanic-selkie/wikianc huggingface dataset:
సంకీర్ణ సంఖ్యలు
జంట సంఖ్యలు లేదా సంకీర్ణ సంఖ్యలు (en:Complex Numbers)
"జంట సంఖ్యలు" అనే భావం ప్రవేశపెట్టడానికి ఒక ఉపమానం ఉపయోగిస్తుంది. ఒక రైతు, అతనికి సత్యం అనే మగ పిల్లాడు పుట్టేడు. సత్యం పెద్దయ్యాక ఇల్లు బోసిగా కనిపించడం మొదలు పెట్టింది. ఇంట్లో పిల్లలుంటే బాగుంటుంది కదా అని కొడుకుకి పెళ్ళి చేసేడు. కోడలు కల్పన కాపురానికి వచ్చింది. మరో ఇంట పెరిగిన పిల్ల కదా; ఆమె ధోరణే వేరు. కొడుకు “ఎడ్డెం” అంటే కోడలు “తెడ్డెం” అనేది. కనుక ఆ ముసలాడు కొడుకుకీ కోడలికీ మధ్య ఒక ఒప్పందం కుదిర్చేడు. ఇంట్లో ఏ నిర్ణయం చెయ్యవలసి వచ్చినా కొడుకు సత్యం సూచించిన దిశలో కాకుండా, కోడలు కల్పన సూచించిన దిశలో కాకుండా, ఇద్దరి మాటా చెల్లుతూన్నట్లు అనిపించేలా, మధ్యేమార్గం అవలంబించడం మొదలు పెట్టేరు. అంటే, ఇటుపైన ఏకాభిప్రాయానికి బదులు "జంటాభిప్రాయం" అమలులోకి వచ్చింది.
పైన చేసుకున్న ఒప్పందాన్ని ఒక బొమ్మ రూపంలో చిత్రించుకోవచ్చు. కొడుకు సత్యం ఇష్టాఇష్టాలన్నిటిని ఒక గీత మీద చుక్కలుగా ఊహించుకుందాం. ఇది "సత్య రేఖ" (real line). కోడలు ధోరణే వేరు కనుక ఆవిడ ఇష్టాఇష్టాలు ఈ సత్య రేఖ మీద ఇమడవు. అందుకని ఆమె కోసం మరొక గీత గీద్దాం. దానికి మరొక పేరు పెట్టాలి కదా? దానికి “కల్పన రేఖ” (imaginary line) అని పేరు పెడదాం. కొడుకు ఇష్టాఇష్టాలన్నిటిని సత్య రేఖ మీద చుక్కలుగా ఊహించుకున్నట్లే కోడలి ఇష్టాఇష్టాలన్నిటిని “కల్పన రేఖ” మీద చుక్కలుగా ఊహించుకుందాం. ఈ సత్య రేఖని పడమర నుండి తూర్పుకి గీద్దాం. కల్పన రేఖని దక్షిణం నుండి ఉత్తర దిశగా గీద్దాం. ఈ పరస్పర లంబ రేఖలు ఖండించుకునే బిందువు మన కొలతలకి మూల స్థానం (origin). ఇప్పుడు ఇంట్లో ఏ నిర్ణయం చెయ్యవలసి వచ్చినా కొడుకు, కోడలు అభిప్రాయాలు వెలిబుచ్చుతారు. కొడుకు అభిప్రాయాన్ని (a=3) అందాం. కోడలి అభిప్రాయాన్ని (b=4) అందాం. ఇప్పుడు "జంట అభిప్రాయం" కావాలంటే సత్య రేఖ మీద, కుడి వైపు a=3 అడుగులు వేసి, కల్పన రేఖ మీద b=4 అడుగులు ఎగువకి వెళ్లాలి. బొమ్మ 1 చూడండి. ఇదే విధంగా జంట అభిప్రాయం (-2, 5) అంటే సత్య రేఖ మీద వెనక్కి రెండడుగులు వేసి, కల్పన రేఖ మీద ఎగువకి 5 అడుగులు వెయ్యాలి. అదీ నియమం. thumbnail|బొమ్మ 1: సత్య రేఖ (a=4 ), కల్పన రేఖ (b=4), జంట అభిప్రాయాలు (a, b)
చూసేరా! "నిజ రేఖ” మీద కుడి వైపు, ఎడమ వైపు మాత్రమే ప్రయాణం సాధ్యం. "కల్పన రేఖ" మీద కిందికి, మీదికి మాత్రమే ప్రయాణం సాధ్యం. కాని ఇప్పుడు మనం సృష్టించిన కల్పన “తలం” మీద తూర్పు, పడమర, ఉత్తర, దక్షిణ దిశలలోనే కాకుండా లెక్క పెట్టలేనన్ని దిశలలో ప్రయాణం చెయ్యవచ్చు. ఏకాకిగా బతికిన రోజుల్లో సత్యానికి రెండే రెండు దిశలు శరణ్యం అయితే ఏకాకిగా బతికిన రోజుల్లో కల్పనకి కూడా రెండే దిశలు శరణ్యం అయాయి. ఇప్పుడో? పెళ్లయిన తరువాత వారికి దొరికిన జంట అవకాశాలు అనంతం. కనుక వారిరువురు కలసి నిర్మించుకున్న ఈ జంట తలం, ఈ కల్పన తలం, వారి ఊహా స్వర్గమే. తన ఊహకి మించిన స్వర్గాన్ని చవి చూస్తోంది కనుక కల్పన తన పేరు మీదుగా ఉన్న కల్పన రేఖని "ఊహా రేఖ" (imaginary axis) అని కూడా పిలుస్తూ ఉంటుంది.
మన ఉపమానం పూర్తి అయింది. ఇప్పుడు నిజ రేఖ నిజ సంఖ్యలకి స్థావరాలుగా వాడదాం. నిజ రేఖ మీద ఇమడని
√−1
,
√−3
,... వంటి అసాధారణ సంఖ్యలకి ఊహా రేఖ మీద స్థావరాలు కల్పిద్దాం. రాత సౌలభ్యం కొరకు వీటిని i, 2i, 3i,... అనుకుంటూ కల్పన రేఖ మీద స్థావరాలని సూచిద్దాం. ఈ అసాధారణ సంఖ్యలని, కల్పన గౌరవార్థం, కల్పన సంఖ్యలు, లేదా ఊహా సంఖ్యలు (imaginary numbers) అని అందాం. ఈ రెండింటిని కలిపి "జంట సంఖ్యలు" లేదా సంకీర్ణ సంఖ్యలు (complex numbers) అందాం. ఈ జంట సంఖ్యలలో ఏవి సత్యానివో, ఏవి కల్పనవో అనుమానం లేకుండా చెప్పడానికి కల్పన రేఖ మీద సంఖ్యలన్నిటి ముందు i అనే అక్షరం చేర్చుదాం. ఈ పద్ధతి ప్రకారం (3, -4i) అంటే 3 అడుగులు నిజ రేఖ మీద కుడి వైపు వేసి, అక్కడ నుండి 4 అడుగులు కల్పన రేఖ మీద దిగువకి వెళ్లాలి అని అర్థం.
మన దురదృష్టం కొద్దీ ఇంగ్లీషులో "ఇమేజినరీ," "కాంప్లెక్స్" వల్ల ఇదేదో క్లిష్తమైన గణితం అనే అపార్థం, భయం పుట్టించేరు కాని "నిజ సంఖ్యలు"లో ఎంత వాస్తవం ఉందో "కల్పన సంఖ్యలు" లోనూ అంతే వాస్తవం ఉంది. సత్యం ఎంత వాస్తవమో, కల్పన అంతే వాస్తవం. ఇంగ్లీషులో ఉన్న complex numbers ని యథాతథంగా అనువదించి “సంకీర్ణ సంఖ్యలు” అంటున్నాము కాని వీటిలో సంకీర్ణత ఏముంది? నిజానికి నిజ (వాస్తవ) సంఖ్యలలో “వాస్తవత్వం” ఏమీ లేదు, కల్పన (imaginary) సంఖ్యలలో “కల్పన” ఏమీ లేదు. ఇంగ్లీషు వాడుకలో complex, real, imaginary అనేవి పాతుకుపోయాయి. వీటికి సమానార్థకమైన తెలుగు మాటలు తయారు చేసుకునేటప్పుడు వాటి స్వరూప, స్వభావాలకి అనుగుణంగా పేర్లు పెట్టుకుందాం. ఇదీ జంట బీజగణితానికి నాంది.
ఇప్పుడు మనం నిర్మించిన జంట తలం (complex plane) ఎలా ఉంటుందో చూద్దాం. (బొమ్మ 2 చూడండి). ఎడమ నుండి కుడికి వెళ్లే గీతని నిజ అక్షం (real axis) అందాం. దీనికి లంబ దిశలో అడుగునుండి పైకి వెళ్లే గీతని కల్పన అక్షం (imaginary axis) అందాం. మనకి ఎదురయ్యే సంఖ్యలు నిష్ప సంఖ్యలు కాని, అనిష్ప సంఖ్యలు కాని అయితే వాటికి ఈ నిజ అక్షం మీద ఎక్కడో ఒక చోట స్థావరం దొరుకుతుంది. మనకి ఎదురయ్యే “జంట సంఖ్య” (complex number) z అయితే దాని స్థావరం “జంట తలం”లో ఎక్కడో ఒక చోట ఉంటుంది. అది ఎక్కడ ఉంటుంది? జంట సంఖ్య z లో సత్యం పాలు x, కల్పన పాలు y అయినప్పుడు z = (x, y ) లేదా లేదా  అని రాస్తారు. ఇక్కడ i^2=-1
thumbnail|బొమ్మ 2: జంట తలంలో ఒక జంట సంఖ్య z ని సూచించడం
ఈ సంకీర్ణ సంఖ్యలో x ని వాస్తవ భాగం (real part) అనీ, i ని ఊహాజనిత అంశం అనీ, y ని కల్పన భాగం (imaginary part) అనీ అంటాము. ఇదే సంకీర్ణ సంఖ్యను (x, y) అనే క్రమ యుగ్మం (ordered pair) తో కూడా సూచిస్తాము కనుక సంకీర్ణ సంఖ్యలని జంట సంఖ్యలు అనడం తర్క బద్దమే కాకుండా స్వయంబోధకం కూడా!
జంట (సంకీర్ణ) తలంలో అంకగణిత పరికర్మలు
ఇక్కడ y=0 తీసుకొంటే ఈ సంకీర్ణ సంఖ్య లేదా జంట సంఖ్య (x, y ) వాస్తవ సంఖ్య x అవుతుంది. ఆ రకంగా వాస్తవ సంఖ్యల సమితిని జంట సంఖ్యల సమితిలో శుద్ధ ఉపసమితి ( i వాస్తవ సంఖ్య కాదు కనుక) గా భావించవచ్చును. వాస్తవ సంఖ్యా సమితిని R తోను, జంట సంఖ్యా సమితిని C తోను సూచిస్తాము. వాస్తవ సంఖ్యా సమితి మీద ముఖ్యమైన నాలుగు పరికర్మలు + (సంకలనము), - (వ్యవకలనము), * (గుణకారము), / (భాగహారము) ఉన్నాయని మనకు తెలుసును. ఇప్పుడు జంట సంఖ్యా సమితిలో ఆ నాలుగు పరికర్మలను దిగువవిధంగా నిర్వచిద్దాం.
a, b, c, d లు వాస్తవ సంఖ్యలు అనుకొందాము. అప్పుడు (a, b), (c, d) లు సంకీర్ణ సంఖ్యలు.
(a, b) + (c, d) = (a+c, b+d) అని సంకలనాన్ని,
(a, b) - (c, d) = (a-c, b-d) అని వ్యవకలనాన్ని,
(a, b) * (c, d) = (ac-bd, ad+bc) అని గుణకారాన్ని
(a, b) / (c, d) = ( (ac + bd) /(c^2 + d^2)\, (bc - ad) /(c^2 + d^2)) అని (c, d లు రెండూ సున్న కానప్పుడు) భాగహారాన్ని నిర్వచిద్దాం.
C మీద + పరికర్మ వినిమయ, సాహచర్య ధర్మాలు కలిగి ఉంటుంది. (0,0) ఏకకము (అంటే a, b లు వాస్తవ సంఖ్యలయితే, (a, b) + (0,0) = (a, b) అవడం) అని తేలిక గానేచూడవచ్చును. దీనిని బట్టి, (a, b) కి (-a, -b) సంకలన విలోమం అని తేలుతుంది. (అనగా (a, b) + (-a, -b) = (0,0) అవడం). కాబట్టి, సంకలన పరికర్మకు వ్యవకలన పరికర్మ విలోమ పరికర్మ అని తేలుతుంది. కనుక వ్యవకలన పరికర్మను విడిగా నిర్వచించవలసిన అవసరంలేదు.
కల్పిత సంఖ్యలకు జ్యామితియ వివరణ
వర్గం:గణిత శాస్త్రము
ఫైలిన్ తుఫాను
తుఫాన్ కదలిక
అక్టోబరు 4 న జపాన్ వాతావరణ కేంద్రం థాయ్ లాండ్ గల్ఫ్ లో ఏర్పడిన అల్పపీడనాన్ని గమనించడం ప్రారంభించింది. ఇది వియత్నాంలోని హోచిమిన్ నగరానికి పడమరగా 400 కి.మీ. దూరంలో పుట్టింది. ఇది తదుపరి రోజులలో మలయ్ పెనిన్సులా, అండమాన్ దీవులు, బంగాళా ఖాతంలోనికి ప్రవేశించింది. దీనికి ఫైలిన్ అని నామకరణం చేశారు. అక్టోబరు 12న, బలహీన పడటం ప్రారంభించి భారత తూర్పుతీరం వైపుకి కదిలింది.. . తుఫాన్ ఒడిషా లోని గోపాల్ పూర్ వద్ద,20:30 – 21:30 IST (15:00 – 16:00 UTC) మధ్య తీరాన్ని దాటింది. .
తుఫాను తీవ్రత వలన జరగబోయే ప్రమాదాలుగా ఊహిస్తున్నవి
దీని మూలంగా భారీ నుంచి అతి భారీ వర్షాలతో విరుచుకుపడే ప్రమాదం కనిపిస్తోంది. తుఫాను ప్రభావంతో కోస్తాంధ్రలోని తొమ్మిది జిల్లాల్లో వర్షాలు కురవనున్నాయి. అందులోనూ ఉత్తరాంధ్రలోని మూడు జిల్లాలో భారీ వర్షాలు కురిసే అవకాశం ఉంది. శ్రీకాకుళం జిల్లా తీరాన్ని తుఫాను వణికించే ప్రమాదం కనిపిస్తోంది. ఈ తుఫాను దెబ్బకు అంతకుముందుగానే ఏర్పడిన అల్పపీడన ద్రోణి మరింత చురుగ్గా కదులుతూ రాష్ట్రవ్యాప్తంగా ఓ మోస్తరు నుంచి భారీ వర్షాలు కురిపిస్తోంది. నిజానికి... ఈ తుఫాను వాయుగుండంగా ఉండగానే బుధవారం మధ్యాహ్నం అండమాన్ దీవుల్లోని మాయాబందర్ వద్ద తీరం దాటింది. ఆ తర్వాత తిరిగి సముద్రంలో ప్రవేశించి బుధవారం సాయంత్రానికే తుఫానుగా మారింది. దీనికి 'ఫైలిన్' అని పేరు పెట్టారు. ఈ తుఫాను శనివారం రాత్రికి ఉత్తర కోస్తాలోని కళింగపట్నం, ఒడిసాలోని పారాదీప్‌ల మధ్య తీరం దాటుతుందని భారత వాతావరణ శాఖ పేర్కొంది. "తుఫాను తీరం దాటే సమయంలో తీరంలో గంటకు 175 నుంచి 185 కిలోమీటర్ల వేగంతో ప్రచండ గాలులు వీస్తాయి. సముద్రంలో అలలు 10 నుంచి 11 మీటర్ల ఎత్తున ఎగిసిపడే అవకాశం ఉంది. ఇది గురువారం ఉదయానికే పెను తుఫానుగా మారుతుంది'' అని వాతావరణ శాఖ హెచ్చరించింది.
"తుఫాను తీరానికి 500 కిలోమీటర్ల దూరంలో ఉండగానే చేపలవేట నిలిపివేయాలి. రైళ్లు, రోడ్డు మార్గాల్లో ప్రయాణాలను నియంత్రించాలి. ప్రసార వ్యవస్థ పూర్తిగా దెబ్బతింటుంది. ప్రజలు అప్రమత్తంగా ఉండాలి'' అని హెచ్చరించింది. ఈ మేరకు బుధవారం రాత్రి విశాఖపట్నం, మచిలీపట్నం, నిజాంపట్నం, కృష్ణపట్నంలలో రెండో నెంబర్ ప్రమాద హెచ్చరిక ఎగురవేశారు. కాకినాడ, గంగవరం రేవుల్లో రెండో నెంబర్ హెచ్చరికతోపాటు సెక్షన్ సిగ్నల్-3 ఎగురవేశారు. తుఫాను ముప్పు నేపథ్యంలో రాష్ట్ర ప్రభుత్వం 'హై అలర్ట్' ప్రకటించింది. బుధవారం సీఎం కిరణ్ సంబంధిత శాఖల మంత్రులు, అధికారులతో అత్యవసరంగా సమావేశమయ్యారు. తీరప్రాంత జిల్లాల కలెక్టర్లను అప్రమత్తం చేశారు. హెలికాప్టర్లు, బోట్లు సిద్ధంగా ఉంచుకోవాలని ఆదేశించారు. అవసరమైతే ఎన్‌డీఆర్ఎఫ్ బృందాల సహాయం తీసుకోవాలని సూచించారు. ఒక నెలకు సరిపడా నిత్యావసర వస్తువులను నిల్వ చేసి ఉంచాలని విద్యుత్ అధికారులు అప్రమత్తంగా ఉండాలని చెప్పారు.
'ఫైలిన్' తుఫానువల్ల దక్షిణ ఒడిసాకు ఆనుకుని శ్రీకాకుళం జిల్లాలో ఉన్న 180 కిలోమీటర్ల పొడవైన తీరానికి తీవ్ర ముప్పు పొంచి ఉందని నిపుణులు చెబుతున్నారు. 15 ఏళ్ల క్రితం ఉత్తర కోస్తా తీరాన్ని తుఫాను తాకినప్పుడు శ్రీకాకుళం జిల్లాలోని ఉద్దానం ప్రాంతం బాగా దెబ్బతింది. అప్పటి నష్టం నుంచి రైతులు ఇప్పటికీ పూర్తిగా కోలుకోలేదు. ఫైలిన్ తుఫాను కళింగపట్నం, పారాదీప్ మధ్య తీరం దాటుతుందని వాతావరణ శాఖ అంచనా వేస్తున్నప్పటికీ సముద్ర తీరానికి సమీపిస్తున్న కొద్దీ వాయవ్యంగా పయనిస్తుందని అంచనా.
అధికార చర్యలు
తుఫానును ఎదుర్కోవడానికి ప్రభుత్వం అన్ని ఏర్పాట్లు చేసింది. ఆహార పదార్ధాలు, నీళ్లు, మందులు అందుబాటులో ఉంచటం, తుపాను తాకిడి ప్రమాదం ఉందని భావించిన ప్రాంతాల నుంచి లక్ష మందిని సురక్షిత ప్రాంతాలకు తరలించటం జరిగింది. లోతట్టు ప్రాంతాల ప్రజలు సురక్షిత ప్రాంతాలకు తరలిపోవాలని విజ్ఞప్తి చేయడం జరిగింది. పరిస్థితి పర్యవేక్షణకు జిల్లాల కలెక్టర్లుకు సహాయంగా ప్రత్యేకాధికారులను నియమించింది.
తుఫాను నేపథ్యంలో ముఖ్యమంత్రి విజ్ఞప్తి మేరకు, బుధవారం అర్ధరాత్రి సీమాంధ్ర ప్రాంతానికి చెందిన డిప్యూటీ కలెక్టర్లు, విద్యుత్ ఉద్యోగులు సమ్మెను పక్కనపెట్టి విధుల్లో చేరారు.
బయటి లింకులు
వర్గం:ఆంధ్రప్రదేశ్ తుఫానులు
మయూరి (2015 సినిమా)
మయూరి 2015లో విడుదలైన తెలుగు సినిమా.సి.కె.ఎంటర్ టైన్మెంట్స్ ప్రై.లి, శ్రీ శుభశ్వేత ఫిలింస్ బ్యానర్ల పై శ్వేతలానా, వరుణ్, తేజ, సివిరావు నిర్మించిన ఈ సినిమాకు అశ్విన్ శరవణన్ దర్శకత్వం వహించాడు. నయనతార, ఆరి, అంజాద్ ఖాన్, రోబో శంకర్ ప్రధాన పాత్రల్లో నటించిన ఈ సినిమా తమిళంలో ‘మాయ’ పేరుతో, తెలుగులో ‘మయూరి’ పేరుతో సెప్టెంబర్ 17, 2015న విడుదలైంది.
మూలాలు
వర్గం:2015 తెలుగు సినిమాలు
బాలల అకాడమీ
బాలల కోసం భారతదేశంలోనే మొట్టమొదటి సారిగా ఆంధ్ర ప్రదేశ్ ప్రభుత్వం బాలల అకాడమీ స్థాపించింది. పిల్లలకు సంబంధించిన సాహిత్యం, కళ, పఠనాంశాలను అభివృద్ధి పరచి బాలలకు అందుబాటులోకి తెచ్చేందుకు 1976, మార్చి నెలలో ఈ అకాడమీ స్థాపించబడింది. ఇది బాలల సాహిత్యాభివృద్ధికి చాలా కృషి చేసింది.
1976లో అప్పటి భారతరాష్ట్రపతి ఫ్రకృద్ధీన్ ఆలీ అహమ్మద్ ప్రారంభోత్సవం చేసారు. అప్పటి ఆంధ్రప్రదేశ్ విద్యాసాంస్కృతిక వ్యవహారాల శాఖామంత్రి మండలి వెంకటకృష్ణారావు దానికి తొలి అధ్యక్షునిగా వ్యవహరించాడు. దీనికి కార్యదర్శిగా రేడియో అన్నయ్య న్యాయపతి రాఘవ రావు ఉన్నారు.
ఈ అకాడమీ మార్చి 1979 నుండి బాల చంద్రిక అనే బాలల బొమ్మల మాసపత్రికను ప్రచురిస్తున్నారు. ఇందులో బాలల వినోదానికి, విజ్ఞానానికి, వికాసానికి తోడ్పడే కథలు, వ్యాసాలు, గేయాలు ఉంటాయి.
మూలాలు
వర్గం:ఆంధ్రప్రదేశ్ అకాడమీలు
సౌరియన్
భౌగోళికం, జనాభా
Saurian (162) అన్నది అమృత్‌సర్ జిల్లాకు చెందిన అజ్నాలా తాలూకాలోని గ్రామం, ఇది 2011 జనగణన ప్రకారం 212 ఇళ్లతో మొత్తం 1156 జనాభాతో 365 హెక్టార్లలో విస్తరించి ఉంది. సమీప పట్టణమైన అజ్నాలా అన్నది 12 కి.మీ. దూరంలో ఉంది. గ్రామంలో మగవారి సంఖ్య 610, ఆడవారి సంఖ్య 546గా ఉంది. షెడ్యూల్డ్ కులాల సంఖ్య 146 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37287.
విద్యా సౌకర్యాలు
గ్రామంలో 1 ప్రభుత్వ బాలబడి ఉంది. సమీప సీనియర్ మాధ్యమిక పాఠశాలలు (Jastarwal) గ్రామానికి 5 నుంచి 10 కిలోమీటర్ల లోపే ఉంది.
తాగు నీరు
చెరువు/కొలను/సరస్సు నీరు ఉంది.
పారిశుధ్యం
డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది.
సమాచార, రవాణా సౌకర్యాలు
ఇంటర్నెట్ కెఫెలు /సామాన్య సేవా కేంద్రాలుగ్రామంలో ఉన్నాయి . పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది. ఆటోలు లేదు. సమీప ఆటోలు గ్రామానికి 10 కిలోమీటర్ల కన్నా దూరంలో ఉంది. టాక్సీలు లేదు. సమీప టాక్సీలుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
ఏటియం లేదు. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘం లేదు. సమీప వ్యవసాయ ఋణ సంఘంగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) లేదు. సమీప ఇతర (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది. .
.
విద్యుత్తు
గ్రామంలో విద్యుత్ సౌకర్యం ఉంది. 18 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. ..
భూమి వినియోగం
Saurian (162) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
Saurian (162) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, బియ్యం, మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
మామ
మామ, మామయ్య లేదా మామగారు అనునది ఒక బంధుత్వ సూచక పిలుపు. భార్య లేదా భర్త యొక్క తండ్రిని మామగా వ్యవహరిస్తుంటారు. కోడళ్ళే కాక గౌరవ సూచకంగా కూడా మామ వరుస అయ్యే వారిని మామగారు అని పిలుచుట జరుగుతుంది. తల్లి లేక పిన్ని యొక్క సోదరుడు కూడా వరుసకు మామ అవుతాడు. తల్లి సొదరుడ్ని మేనమామ అనీ, మేనమామ సంతానంతో వివాహాన్ని మేనరికము అని అంటారు.
మేనమామ: తల్లి అన్నయ్య లేదా తమ్ముడు మేనమామ అని పిలుస్తారు. మేనమామ భార్య (అత్త) అవుతుంది మేనత్త కాదు. దుర్మార్గుడైన మామ, మామయ్య, మేనమామను కంసమామ అంటారు. శ్రీకృష్ణుడు మేనమామ కంసుడు. కంసుడు శ్రీకృష్ణుడుని చంపాలని ప్రయత్నించి విఫలమౌతాడు. ఇక్కడ మేన పదం మేను (శరీరం) అనే అర్ధం. మేనమామ, మేనత్తలు తమ రక్తం పంచుకుపుట్టిన వారు అని, తమ మేనులో (శరీరంలో) భాగమని భావిస్తారు
సికిందరాబాద్ రైల్వే డివిజను
సికింద్రాబాద్ రైల్వే విభాగము భారతీయ రైల్వేల దక్షిణ మధ్య రైల్వేయందలి ఆరు విభాగములలో నొకటి. దీని విభాగ ప్రధాన కార్యాలయము భారతదేశ తెలంగాణ రాష్ట్రమందలి సికిందరాబాద్ యందు కలదు.
చరిత్ర
దేశ స్వాతంత్ర్యానంతరము రాచరిక రైల్వేలన్నియు భారతీయ రైల్వేలొకి విలీనము చేయబడి భారతీయ రైల్వే వ్యవస్థ పునర్వ్యవస్థీకరింపబడెను. అప్పుడు నైజాము రాష్ట్ర రైల్వేను సికిందరాబాద్ డివిజన్ అను పేరుతో బొంబాయి కేంద్రముగ పనిజేయు మధ్య రైల్వే లో చేర్చబడెను. 1966 లో దక్షిణ మధ్య రైల్వే ఎర్పరచబడినప్పుడు, సికింద్రాబాద్ విభాగము, ద.మ.రై. లో భాగమాయెను. 1977 లో సికింద్రాబాద్ విభాగము లోని మీటర్ గేజి మార్గమునంతటిని విడదీసి హైదరాబాద్ విభాగము ఏర్పరచబడెను.
మార్గము
సికింద్రాబాద్ రైల్వే విభాగము తెలంగాణ, ఆంధ్ర ప్రదేశ్, మహారాష్ట్ర, కర్ణాటక రాష్ట్రములలో విస్తరించి యున్నది.
ముఖ్యమైన రైల్వే స్టేషన్లు
సికింద్రాబాద్ రైల్వే విభాగములోని ప్రధాన రైల్వే స్టేషన్లు:
ఆర్థికము
The division contributes 64% of freight and over 35% of passenger traffic to South Central Railway. During 2011–12, the division recorded total earnings of inr 39580000000. The division has 22,178 employees. During 2012–13, the division carried a total of 32.14 million passengers, 17.48 MT of freight with gross earnings of inr 12640200000.
సతీష్ వేగేశ్న
సతీష్ వేగేశ్న భారతీయ చిత్ర దర్శకుడు, స్క్రీన్ రైటర్.
ప్రారంభ జీవితం
ఆంధ్రప్రదేశ్ లోని పశ్చిమ గోదావరి జిల్లాలోని తణుకులో జన్మించాడు. అతను బి.ఎ పూర్తి చేసి ఈనాడు దినపత్రిక లో 7 సంవత్సరాలు  పనిచేశాడు. రచయిత కావడానికి అతను తన ఉద్యోగాన్ని విడిచిపెట్టాడు.
సినీ జీవితం
అల్లరి నరేష్ నటించిన దొంగల బండి తన మొదటి చిత్రం.కానీ ఈ చిత్రం బాక్సాఫీస్ వద్ద పెద్దగా రాణించలేదు. తరువాత గబ్బర్ సింగ్, రామయ్య వస్తావయ్య, సుబ్రమణ్యం ఫర్ సేల్, చిత్రాలకు హరీష్ శంకర్ ఆధ్వర్యంలో కథ, సంభాషణ రచయితగా పని కొనసాగించారు.ఆ తరువాత శతమానం భవతి కథతో నిర్మాత దిల్ రాజును సంప్రదించాడు. ఇది బాక్సాఫీస్ వద్ద విజయవంతమైంది. ఇది జాతీయ అవార్డు, రాష్ట్ర నంది అవార్డును కూడా పొందింది.
మూలాలు
వర్గం:తెలుగు రచయితలు వర్గం:పశ్చిమ గోదావరి జిల్లా సినిమా దర్శకులు వర్గం:పశ్చిమ గోదావరి జిల్లా సినిమా రచయితలు
విక్రమ్ వేద (2022 సినిమా)
విక్రమ్ వేద 2022లో హిందీలో రూపొందుతున్న యాక్షన్ ఎంటర్టైనర్ సినిమా. తమిళంలో 2017లో విడుదలైన విక్రమ్ వేద సినిమాను అదే పేరుతో హిందీలో టీ -సిరీస్, రిలయన్స్ ఎంట‌ర్‌టైన్‌మెంట్, ఫ్రైడే ఫిలింవర్క్స్ & జియో స్టూడియోస్, ఏ వైనాట్ స్టూడియోస్ ప్రొడక్షన్ బ్యానర్‌లపై ఎస్. శశికాంత్, చక్రవర్తి రామచంద్ర, నీరజ్ పాండే, శీతల్ భాటియా, భూషణ్ కుమార్ నిర్మించిన ఈ సినిమాకు పుష్కర్ & గాయత్రీ దర్శకత్వఎం వహించారు. హృతిక్ రోషన్, సైఫ్ అలీఖాన్, రాధిక ఆప్టే, యోగితా బిహాని ప్రధాన పాత్రల్లో నటించిన ఈ సినిమా టీజర్‌ను ఆగష్టు 24న విడుదల చేసి, సినిమాను సెప్టెంబర్ 30న విడుదల చేయనున్నారు.
బయటి లింకులు
వర్గం:2022 సినిమాలు వర్గం:హిందీ సినిమా
హైదరాబాదు ప్రముఖులు
భారతదేశంలోని తెలంగాణ రాష్ట్ర రాజధాని హైదరాబాదు నగరానికి చెందిన ప్రముఖ వ్యక్తుల జాబితా ఇది. హైదరాబాద్‌కు చెందిన వ్యక్తిని హైదరాబాదీ అంటారు. హైదరాబాదు నగరంలో జన్మించినవారు, హైదరాబాదీ సంతతికి చెందినవారు లేదా హైదరాబాద్‌లో ఎక్కువకాలం గడిపిన వారి పేర్లు ఈ జాబితాలో చేర్చబడుతాయి.
మూలాలు
వర్గం:హైదరాబాదు వ్యక్తులు వర్గం:హైదరాబాదు వర్గం:హైదరాబాదు జిల్లా వ్యక్తులు
పరేడ్ గ్రౌండ్ మెట్రో స్టేషను
పరేడ్ గ్రౌండ్ మెట్రో స్టేషను, హైదరాబాదు జిల్లా, మారేడుపల్లి మండలం లో ఉన్న మెట్రో స్టేషను. హైదరాబాద్ మెట్రో నీలిరంగు లైనులో ఉన్న ఈ మెట్రో స్టేషను, మియాపూర్ నుండి ప్రారంభమయ్యే హైదరాబాద్ మెట్రో కారిడార్ Iలో భాగంగా 2017లో ప్రారంభించబడింది. ఇక్కడ ఫలక్ నుమా నుండి జూబ్లీ బస్టాండ్, హైటెక్ సిటీ నుండి నాగోల్ మార్గాల మధ్య అంతర-మార్పు సౌకర్యం ఉంది.
చరిత్ర
2017, నవంబరు 28న ఈ మెట్రో స్టేషను ప్రారంభించబడింది.
నిర్మాణం
పరేడ్ గ్రౌండ్ ఎలివేటెడ్ మెట్రో స్టేషను హైదరాబాద్ మెట్రో నీలిరంగు లైనులో ఉంది.
ఇతర లంకెలు
వర్గం:హైదరాబాదు మెట్రో స్టేషన్లు వర్గం:2017 స్థాపితాలు
చిప్పబత్తుల సంపత్ కుమార్
చిప్పబత్తుల సంపత్ కుమార్ ( జననం: జూలై 4, 1977 ) తెలంగాణ ప్రాంతానికి చెందిన కథ రచయిత.
బాల్యం
ఈయన 1977, జూలై 4 న కరీంనగర్ జిల్లాలోని మనాకొండూర్ మండలంలోని ఊటూరు గ్రామంలో జన్మించారు.
మూలాలు
వర్గం:1977 జననాలు వర్గం:జీవిస్తున్న ప్రజలు వర్గం:తెలుగు రచయితలు వర్గం:తెలుగు కథా రచయితలు వర్గం:తెలుగు కవులు వర్గం:కరీంనగర్ జిల్లా రచయితలు
డోర
డోర 2017లో తెలుగులో విడుదలైన సినిమా. బేబీ త్రిష సమర్పణలో సురక్ష బ్యానర్ పై మల్కాపురం శివకుమార్ నిర్మించిన ఈ సినిమాకు దాస్ రామస్వామి దర్శకత్వం వహించాడు. నయనతార, తంబీ రామయ్య ప్రధాన పాత్రల్లో నటించిన ఈ సినిమా 31 మార్చ్ 2017న విడుదలైంది.
కథ
పారిజాతం (నయనతార) తన తండ్రి రామయ్య(తంబీ రామయ్య) తో కలిసి కాల్ టాక్సీ బిజినెస్ రన్ చేస్తుంటుంది. ఆమె బిజినెస్ కోసం వింటేజ్ ఆస్టిన్ కేంబ్రిడ్జ్ కారును డోరాని కొంటుంది. ఓ రోజు పారిజాతం కార్‌ ను డ్రైవ్ చేసుకుంటూ వెళ్తుంది. ఒక స్టేజ్ లో కార్ పారిజాతం కంట్రోల్‌ లో లేకుండా దానంతటడే వెళ్ళి ఓ వ్యక్తిని యాక్సిడెంట్ చేసి చంపేస్తుంది. దీంతో భయపడిపోయిన పారిజాతం ఆ కార్‌ ను అక్కడే వదిలేసి ఇంటికి వెళ్లిపోతుంది. కానీ ఆ కార్ మాత్రం పారిజాతాన్ని విడిచిపెట్టదు. అసలు ఆ కారుకి పారిజాతానికి ఉన్న సంబంధం ఏంటి ? చివరికి ఏమైంది ? అనేదే మిగతా సినిమా కథ.
మూలాలు
వర్గం:2017 తెలుగు సినిమాలు
సతీష్ ధావన్ అంతరిక్ష కేంద్రం నుండి చేసిన ప్రయోగాల జాబితా
సతీష్ ధావన్ అంతరిక్ష కేంద్రం నుండి జరిగిన ప్రయోగాల వివరాలు కింది జాబితాలో ఉన్నాయి. నెల్లూరు జిల్లా శ్రీహరికోట లోని ఈ కేంద్రం, భారతీయ అంతరిక్ష పరిశోధనా సంస్థ (ఇస్రో) వారి ప్రధాన ఉపగ్రహ ప్రయోగ కేంద్రం. మొదట దీనిని శ్రీహరికోట రేంజ్ అని పిలిచేవారు. ఇస్రో మాజీ చైర్మన్ సతీష్ ధావన్ మరణం తరువాత 2002 లో ఆయన పేరిట ఈ కేంద్రం పేరును మార్చారు. పేరు మార్చాక కూడా షార్ అనే పొట్టిపేరు అలాగే ఉండిపోయింది.
ప్రయోగాల గణాంకాలు
2019 ఏప్రిల్ 1 నాటికి ఈ కేంద్రం నుండి మొత్తం 71 ప్రయోగాలు చేసారు. వాటిలో 57 విజయవంతమైన ప్రయోగాలు, 4 పాక్షిక విజయాలు, 9 వైఫల్యాలూ ఉన్నాయి.
నోట్స్
<references group="Note" />
సన్నుతి సేయవె మనసా (పాట)
సన్నుతి సేయవె మనసా 1957 సంవత్సరంలో విడుదలైన పాండురంగ మహత్యం చిత్రంలో నాగయ్య స్వయంగా నటిస్తూ పాడిన పాట. ఈ పాటకి సంగీతం అందించింది టి.వి.రాజు, సాహిత్యం అందించింది సముద్రాల జూనియర్.
విశేషాలు
సహాయపాత్రలు వేయడం మొదలు పెట్టిన తరువాత నాగయ్య పాడిన కొద్ది పాటల్లో ఇది ఒకటి. పాట మొత్తం ప్రశాంతంగా సాగుతుంది. నాగయ్య, ఎన్.టి.రామారావు, ఋష్యేంద్రమణి, పద్మనాభం మీద ఈ పాటను చిత్రీకరించారు. ఆదిదేవుని మీద మనసుని కేంద్రీకరించమనే ఉపదేశంగా సాగుతుందీ పాట.
పాట
సన్నుతి సేయవె మనసా
ఆపన్న శరణ్యుని హరిని
చక్రధారి కౌస్తుభహారి
పాపహారి కృష్ణమురారీ
మరులు గొలిపే సిరులు మేను
నిలువబోవే మనసా
స్థిరముగానీ ఇహభోగముల
పరము మరువకె మనసా
గోపబాలుని మురళీలోలుని
ఆదిదేవుని పాదసేవే
భవపయోధికి నావ
పరమయోగులు చేరగగోరే
పరమపదవికి దోవ
శేషశాయిని మోక్షాదాయిని
కృష్ణమురారీ కృష్ణమురారీ
కృష్ణమురారీ
లింకులు
వర్గం:తెలుగు సినిమా పాటలు వర్గం: సముద్రాల రామానుజాచార్య రచించిన పాటలు
విలాస్‌రావ్ దేశ్‌ముఖ్
విలాస్‌రావ్ దేశ్‌ముఖ్ మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర మంత్రిగా, మహారాష్ట్ర 14వ ముఖ్యమంత్రిగా, కేంద్రమంత్రిగా బాధ్యతలు నిర్వహించాడు.
మరణం
విలాస్‌రావ్ దేశ్‌ముఖ్ కిడ్నీ, కాలేయ సంబంధ వ్యాధితో బాధపడుతూ ముంబాయిలోని బ్రీచ్‌కాండి ఆసుపత్రిలో చికిత్స పొందుతూ మెరుగైన చికిత్స నిమిత్తం ఆగస్టు 6వ తేదీన చెన్నై లోని గ్లోబల్‌ ఆసుపత్రిలో చేరాడు, ఆయన ఆసుపత్రిలో చికిత్స పొందుతూ ఆరోగ్యం విషమించడంతో 2012 ఆగస్టు 14న మరణించాడు. ఆయనకు భార్య వైశాలి, ముగ్గురు కుమారులు అమిత్‌, రితేష్‌, ధీరజ్‌ ఉన్నారు.
మూలాలు
వర్గం:మహారాష్ట్ర ముఖ్యమంత్రులు
ద్వారం నరసింగరావు నాయుడు
ద్వారం నరసింగరావు నాయుడు కర్ణాటక సంగీత విద్వాంసుడు.
జీవిత విశేషాలు
ఆయన సంగీత విద్వాంసుడు ద్వారం వెంకటకృష్ణ నాయుడు కుమారుడు. ఆయన పినతండ్రి వాయులీన విద్వాంసుడు, సంగీత కళానిథి బిరుదాంకితుడు అయిన ద్వారం వెంకటస్వామి నాయుడు ఆయన బాల్యం నుండి తన తండ్రి వద్ద సంగీతంలో శిక్షణ పొందాడు. ఆయన శిష్యులు కూడా సంగీత ప్రపంచంలో పేరొందారు. వారిలో నేదునూరి కృష్ణమూర్తి ఒకరు.
ఆయన గాంధర్వ విద్యాభూషణ గాన కళానిథి బిరుదాంకితులు. ఆయన సెప్టెంబరు 5 1908లో ద్వారం వెంకటకృష్ణ నాయుడు, లక్ష్మీనారాయణమ్మ దంపతులకు ఆంధ్ర ప్రదేశ్ రాష్ట్రంలోని విజయవాడలో జన్మించారు. ఆయన తన తండ్రి, పినతండ్రి ద్వారం వెంకటస్వామి నాయుడు వద్ద సంగీతాన్ని అభ్యసించారు. ఆయన విజయవాడ లోని రైల్వే విభాగంలో పనిచేసారు. ఆయన అనేక కచేరీలను రాష్ట్ర వ్యాప్తంగా చేసి వయొలిన్ సోలో విద్వాంసునిగా వినుతికెక్కాడు. ఆయన 1936లో విజయనగరం లోని మహారాజా సంగీత కళాశాలలో వాయులీన విభాగంలో ప్రొఫెసరుగా పనిచేసారు. ఆయన పనిచేసిన కాలంలో ఆయన పెదతండ్రి ద్వారం వెంకటస్వామి నాయుడు అచ్చట ప్రిన్సిపాల్ గా యున్నారు.
వాయులీన విద్వాంసుడు
ఆయన వాయులీన విద్వాంసునిగా పేరొందారు. ఆయన వాయులీన ప్రక్రియలో అనేక శైలులను అభివృద్ధి చేసారు. ఆయన ద్వారం వెంకటస్వామి నాయుడుతో కలసి దక్షిణ భారతదేశంలో అనెక కచేరీలలో పాల్గొన్నారు. ఆయన సుప్రసిద్ధ సంగీతకారులైన పారుపల్లి రామకృష్ణయ్య పంతులు, మునిగంటి వెంకటరావు పంతులు, డా. శ్రీపాద పినాకపాణి, మంగళంపల్లి బాలమురళీకృష్ణ. చెంబై వైద్యనాథ భాగవతార్, టి.ఆర్.మహాలింగం, మహావాది వెంకటప్పయ్య శాస్త్రి, క్రోవి సత్యనారాయణ శాస్త్రి, సత్తూర్ శఠగోపన్ వంటి వారితో కలసి కచేరీలను చేసారు. ఆయన తన శిష్యుడైన నేదునూరి కృష్ణమూర్తితో కూడా కలసి కచేరీలనిచ్చారు.
నరసింగరావు నాయుడు మార్చి 10 1960 న తన 52 యేండ్ల వయస్సులో మరణించారు. ఆయన పిల్లలు మంచి వాయులీన విద్వాంసులు. వారు దుర్గాప్రసాదరావు (మహారాజా సంగీత కళాశాల, విజయనగరం, విశ్రాంత ప్రిన్సిపాల్), సత్యనారాయణ (ప్రస్తుతం ఆల్ ఇండియా రేడియో, హైదరాబాదులో పనిచేస్తున్నారు), పూసర్ల మనోరమ (భక్తరామదాసు సంగీత కళాశాల, హైదరాబాదు, విశ్రాంత ప్రిన్సిపాల్)
ఇతర లింకులు
వర్గం:1908 జననాలు వర్గం:కర్ణాటక సంగీత విద్వాంసులు వర్గం:కృష్ణా జిల్లా సంగీత విద్వాంసులు వర్గం:1960 మరణాలు వర్గం:మహారాజా ప్రభుత్వ సంగీత నృత్య కళాశాల ప్రధానాధ్యాపకులు వర్గం:మహారాజా ప్రభుత్వ సంగీత నృత్య కళాశాల పూర్వ విద్యార్థులు‎ వర్గం:వాయులీన విద్వాంసులు
ప్లగ్ వాల్వు
ప్లగ్ వాల్వు అనేది ఒక కవాటం. ఒక పైపు/గొట్టంలో ప్రవహించు ద్రవం లేదా వాయువు ప్రవాహాన్ని పూర్తిగా నిలువరించు, లేదా ప్రవాహాన్ని పాక్షికంగా నిలువరించు పరికరాన్ని కవాటం అంటారు.కవాటాన్ని ఆంగ్లంలో వాల్వు (valve) అంటారు. వాల్వులను అవి పనిచేయు విధానపరంగా, నిర్మాణ పరంగా గ్లోబ్ వాల్వు, గేట్ వాల్వు, బాల్ వాల్వు, చెక్ వాల్వులు అని పలురకాలుగా వర్గీకరించారు. ప్లగ్ వాల్వు కూడాఅటువంటి ఒక నియంత్రణ కవాటం.వాల్వు పనిచేయు విధానం, బాల్ వాల్వులా వుండును. వాల్వు యొక్క ప్లగ్ పిడి/హ్యాండిల్ ను కేవలం 90°డిగ్రీల కోణంలో తిప్పిన వాల్వు పూర్తిగా తెరచుకొనును.తిరిగి 90°డిగ్రీల కోణంలో వెనక్కి తిప్పిన పూర్తిగా మూసుకొనును. 360° డిగ్రీల వృత్త కోణంలో 90°డిగ్రీలు పావు వంతుకు సమానం కావున, బాల్ వాల్వు, ప్లగ్ వాల్వు, బటరుఫ్లై వాల్వులను క్వార్టరు టర్ను ఓపన్ వాల్వు అంటారు.అనగా పావువంతు తిప్పిన తెరచుకొను వాల్వు.
ప్లగ్ వాల్వులు బాల్ వాల్వుల లాగానే ఒకటి కంటే ఎక్కువ నిర్గమ మార్గాలను కల్గివుండును.వాల్వులో ఒకేమార్గంలో ప్రవేశించి.బయటకువెళ్ళు మార్గమున్న వాల్వును (అనగా వాల్వు బాడికి రెండు రంధ్రాలు వుండి అవి నేరుగా 180°డిగ్రీలకోణంగా) వుండును. ఆంగ్లంలో టూపోర్ట్ (రెండు బెజ్జాలున్న) వాల్వు అంటారు.వాల్వు రెండు చివరలు సాధారణంగా ఫ్లాంజి నిర్మాణం కల్గి వుండును.లేదా బట్ వెల్డింగ్ రకమైన అయ్యి వుండవచ్చును.లేదా మరలను కల్గి వుండును.ప్లగ్ వాల్వులో ప్రవాహాన్ని నిరోధించు లేదా పాక్షికంగా అనుమతించు వాల్వు భాగాన్ని ప్లగ్ అంటారు.ప్లగ్ స్తూపాకారంగా లేదా సీసా కార్కు బిరడా వలె శంఖాకారంగా వుండును.ఈ బిరడా వంటి నిరోధక భాగం చూచుటకు ప్లగ్ వలె వుండటం వలన ఈ వాల్వుకు ప్లగ్ వాల్వు అనే పేరు వచ్చింది.
బాడీ
ఇది సాధారణంగా రెండు చివరలు కల్గి సరళమైన ఏకరీతి వ్యాసమున్న రంధ్రాన్ని కల్గివుండును.బాడీకి నిలువుగా ఒకరంద్రం/బెజ్జం శంకువు ఆకారంగా వుండును, అందులో ప్లగ్ నిలువుగా వుండును.ప్రవేశించుటకు ఒక మార్గం/రం ధ్రం, నిర్గ మించుటకు మరో మార్గమున్న ఈ రకపు నిర్మాణాన్ని టూపోర్ట్ వాల్వు అంటారు.అనగా రెండు బెజ్జాలున్నవాల్వు.టూపోర్ట్ వాల్వు ప్లగ్ కు ఒకే రంధ్రం దీర్ఘ ఘనాకారంలో ప్లగ్‌కు నిలువుగా వుండును.కొన్ని రకాల వాల్వులలో బాడీకి మూడు లేదా నాల్గు రంధ్రాలు వుండును.ఇలాంటి వాల్వులను త్రి పోర్ట్ వాల్వు/త్రి రంద్ర లేదా త్రిమార్గ కవాటం, ఫోర్ పోర్ట్ వాల్వు/చతుర్మార్గ కవాటం అంటారు.
ప్లగ్
ఇది వాల్వులోని బాడీలో నిలువుగా వుండును.ఇది చూచుటకు బిరడా వలె శంకువు వలె వుండును.అనగా పైన ఎక్కువ వ్యాసం, కింద తక్కువ వ్యాసం వుండును. కొన్ని ప్లగ్‌లు స్తూపాకారంగా వుండును. సాధారణంగా ప్లగ్‌కు నిలువుగా లోపల దీర్ఘ ఘనాకారంగా బెజ్జం వుండును.ద్రవం లేదా వాయువు వాల్వులో ఒక చివర నుండి ప్రవేశించి మరో చివరనుండి నిర్గమమించు నిర్మాణమున్న ప్లగ్ కు ఒక రంద్రం మాత్రమే వుండును.అలా కాక వాల్వుకు మూడు రంధ్రాలుండి, రెండు రంధ్రాలు నిర్గమ మార్గాలుగా వున్నప్పుడు ప్లగ్‌కు ఆడ్డంగా T ఆకారంలో బెజ్జం వుండును. ప్లగ్‌ను ఒకసారి తిప్పినపుడు ఒకమార్గంలో ఒకసారి, ప్లగ్ దిశను మరోవైపు మార్చిన మరోమార్గంలో బయటికి ప్రవహించును.అనగా మొదట 90° తిప్పిన ఒకమార్గంలోను, 180° తిప్పిన మరో మార్గంలో బయటికి వెళ్ళును.
కవరు/గ్లాండ్
ప్లగ్, బాడీకి మధ్యనున్న ఖాళిలో వాల్వులో నుండి ప్రవహించు పదార్ధం బయటికి కారకుండా నిరోధించడానికి కవరు /గ్లాండ్ ఉంది. ప్లగ్ వాల్వులో ప్రత్యేకంగా ఇతర వాల్వుల వలె బోనెట్ వుండదు.ప్లగ్ కాడ చుట్టూ గ్లాండ్ తాడును చుట్టి, అఆది బిగుతుగా వుండుటకు ఈ కవరు/ గ్లాండ్‌ను బోల్టులతో బాడీకి బిగిస్తారు, కవరు లేదా గ్లాండ్కు సాధారణంగా రెండు బోల్టులు మాత్రమే వుండును.
పిడి
పిడి అనేది కాడ పైభాగన బిగించబడి వుండును.పిడిని 90° డీగ్రీల కోణంలో తిప్పడం వలన వాల్వు తెరచుకొనును.వెనక్కి90° డిగృఇల కోణంలో తిప్పిన వాల్వు మూసుకొనును.పిడులు మూడురకాలు అవి
ప్లగ్ వాల్చు రకాలు
ప్లగ్ వాల్వులో పలురకాలు ఉన్నాయి. ప్రతి రకానికి ఒక ప్రత్యేక ఉపయోగం ఉంది.అవి
కందెనయుత /లుబ్రికేటింగు ప్లగ్ వాల్వు
ప్లగ్ బాహ్య ఉపరితలం, వాల్వు సిటింగుమధ్య కందెనను (లుబ్రికెంట్) ను వత్తిడితో పంపించడం వలన.ఈ కందెన వలన ప్లగ్ బాడీలో తక్కువ ఘర్షణతో తిరుగును.ప్లగ్ కాడ పై భాగాన నిలువుగా రంధ్రం వుండి లోపల మరలు వుండును. ఆ రంధ్రం నుండి ప్లగ్ యొక్క టేపరు భాగం పార్శభాగంలోవున్న నిలువు గాడులులోకి కందెన వచ్చును.పైపుల్లో ప్రవహించు ద్రవం లేదా వాయువు గునాన్ని బట్టి ఉపయోగించు కందెన మారును,, కం దెనగా గ్రీజు లేదా చిక్కదనం వున్న ఖనిజనూనె సమ్మేళాన్ని ఉపయోగిస్తారు.ప్లగ్ రంధ్రంలో కందెన వేసి పైనున్న బోల్టును బిగిస్తూ పోయిన, బోల్టు లోపలి వెళ్ళు కొలది కందన ప్లగ్ స్తూపాకారభాగం నుండి కందెన బయటికి వచ్చి ప్లగ్, బాడి సిటింగు మధ్య సన్నని పొరలా చేరి, ప్లగ్ తిరుగునపుడు తక్కువ ఘర్షణ ఏర్పడును.అందువలన ప్లగ్ మృదువుగా తిరుగును.
కందెన రహిత ప్లగ్ వాల్వు/నాన్ లుబ్రికేటింగు ప్లగ్ వాల్వు
ఇందులో ప్లగ్ శంకువు కారంగా వుండి, వాల్వు బాడీలో, ప్లగ్ స్పర్శించు/తాకు వాల్వు సిటింగు పాలిమెరిక్పదార్ధంతో చేసిన తొడుగు/ గొట్టం (sleeve) కల్గి వుండును.ప్లగ్ నునుపైన పాలిమేరిక్ తొడుగు స్పర్శిస్తూ తిరగడం వలన తక్కువ ఘర్షణ వలన ప్లగ్ చలనం సాఫీగా వుండును.ఈ రకపు వాల్వులను గంధకం, హైడ్రోజన్ ఫ్లోరైడ్ వంటి పదార్థాల ప్రసరణకు ఉపయోగిస్తారు.అలాగే ఈ రకపు వాల్వులనిర్వహణ చాలా సులభం.అయితే ఈ కందెన రహిత వాల్వులనుతక్కువ ఉష్ణోగ్రతలో ప్రవహించు పదార్థాలప్రసరణలో మాత్రమే ఉపయోగిస్తారు.
కందెన రహిత ప్లగ్ వాల్వులు ప్రాథమికంగా మూడు రకాలు అవి
వికేంద్ర /అపకేంద్ర ప్లగ్ వాల్వు(Eccentric Plug Valve)
ఈ రకపు ప్లగ్ వాల్వులో సగం ప్లగ్ మాత్రమే ఉపయోగిస్తారు.ఈ రకపు వాల్వులను మంచినీరు, కలుషిత నీరు, చిక్కని మలినాలున్న నీరు లేదా ఇతర ద్రవ పదార్థాల ప్రసరణకు వాడుదురు.
వినియోగం
గ్యాస్ ప్రసరణకు, ద్రవాల ప్రసరణకు కలుషిత ద్రవాల ప్రసరణకు ఉపయోగిస్తారు
మూలాలు/ఆధారాలు
వర్గం:పరికరాలు
వర్గం:కవాటాలు
ద్వారం అనంత వెంకటస్వామి
ద్వారం అనంత వెంకటస్వామి కర్ణాటక సంగిత విద్వాంసుడు.
జీవిత విశేషాలు
ఆయన ప్రముఖ సంగీతకారుడు, గాంధర్వ విద్యాభూషణ, సంగీత కళా ప్రపూర్ణ ద్వారం భావనారాయణ రావు, వరదమ్మ దంపతులకు జన్మిచారు. ఆయన ప్రముఖ వాయులీన విద్వాంసుడు, సంగీత కళానిధి అయిన ద్వారం వెంకటస్వామి నాయుడు యొక్క మనుమడు. సంగీత ప్రపంచంలో "ద్వారం" యింటిపేరు ప్రసిద్ధి చెందినది. అదే కోవలో ఆయన, ఆయన సహోదరులు సంగీత జ్ఞానాన్ని వారసత్వ సంపదగా పొందారు. స్వామి తన బాల్యంలో తన తల్లిదండ్రుల వద్ద సంగీత శిక్షనను పొందారు. ఆయన కర్ణాటక సంగీతంలో అనేక కార్యక్రమాలను నిర్వహించారు. ఆయన తన ప్రియమైన తండ్రిగారైన భావనారాయణ రావు వద్ద నుండి వాయులీన సంగీతం అభ్యసించారు. ఆయన తన పాఠశాలలో అనేక సంగిత పోటీలను నిర్వహించి విజేతలకు అనేక పతకాలను యిచ్చేవారు. ఆయన సోదరి ద్వారం లక్ష్మి ప్రముఖ సంగీత విద్వాంసురాలు. ఆమె దూరదర్శన్, ఆల్ ఇండియా రేడియోలలో జాతీయ సమైక్యతపై ప్రత్యేక కార్యక్రమాలలో ప్రసిద్ధి పొందిన గాయని. ఆయన తన సోదరితో కలసి పాటలు పాడారు.
కెరీర్
ఆయన గీతం కళాశాల నుండి సివిల్ ఇంజనీరింగు డిగ్రీని పొందారు. అదే విధంగా పబ్లిక్ రిలేషన్స్ లో అదనంగా వేరొక డిగ్రీని పొందారు. ఆయన ప్రస్తుతం విశాఖపట్నం లోని స్టీలు ప్లాంటిలో జూనియర్ డివిజినల్ ఇంజనీరుగా 1990 నుండి పనిచేస్తున్నారు. అచట 1995 నుండి అచట కార్పొరేట్ కమ్యూనికేషన్స్ విభాగంలో పనిచేస్తున్నారు. ప్రవృత్తి పరంగా పాటలు వివిధ కార్యక్రమాలలో పాడుతుంటారు.
పురస్కారాలు
ఆయనకు "జవహర్లాల్ నెహ్రు" అవార్డును విశాఖపట్నం స్టీలు ప్లాంటు వారిచే అందుకున్నారు.
వ్యక్తిగత జీవితం
ఆయన మణిశ్రీని వివాహం చేసుకున్నారు. ఆమె శ్రీసత్యసాయి విద్యావిహార్ లో ఉపాధ్యాయినిగా పనిచేస్తున్నారు. వారికి ఒక కుమార్తె (ద్వారం శ్రీమెహర్ భావన), ఒక కుమారుడు (ద్వారం శ్రీ సాయి ఈశ్వర్)
ఇతర లింకులు
వర్గం:కర్ణాటక సంగీత విద్వాంసులు వర్గం:జీవిస్తున్న ప్రజలు
కొత్తపల్లి పురపాలకసంఘం
కొత్తపల్లి పురపాలకసంఘం, తెలంగాణ రాష్ట్రం, కరీంనగర్ జిల్లా కు చెందిన ఒక పట్టణ స్థానిక స్వపరిపాలన సంస్థ. కొత్తపల్లి పట్టణం దీని ప్రధాన పరిపాలన కేంద్రం. ఈ పురపాలక సంఘం కరీంనగర్ లోకసభ నియోజకవర్గం లోని సిరిసిల్ల శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న కొత్తపల్లి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.
భౌగోళికం
కొత్తపల్లి 10.2 చదరపు కిలోమీటర్ల విస్తీర్ణంలోఉంది. ఇది 18.257°N, 78.584°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 170 కిలోమీటర్ల దూరంలో, జిల్లా కేంద్రం కరీంనగర్ నుండి 7 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 11614 మంది కాగా, అందులో 5886 మంది పురుషులు, 5728 మంది మహిళలు ఉన్నారు. 3228 గృహాలు ఉన్నాయి. ఇది పరిపాలనా పరంగా మునిసిపాలిటీ 12 రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:కరీంనగర్ జిల్లా పురపాలక సంఘాలు వర్గం:2018 స్థాపితాలు
శ్రావణ్ కుమార్
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
అత్త
అత్త, అత్తయ్య లేదా అత్తగారు ఒక విధమైన మానవ సంబంధాలలో పిలుపు. ఒక వ్యక్తి భార్య లేక భర్త యొక్క తల్లిని అత్తగారు అని పిలుస్తారు. అత్తగార్ని తల్లితో సమానంగా భావించి ఇంగ్లీషులో "Mother-in-law" అని అంటారు. తల్లి సోదరుడి భార్యను, నాన్న సోదరిని కూడా అత్త అంటారు. నాన్న సోదరి మేనత్త అవుతుంది, మేనత్త సంతానంతో వివాహం మేనరికం అంటారు.
సంబంధాలు
తండ్రి అక్క లేదా చెల్లెల్లిని మేనత్త అని పిలుస్తారు. మేనత్త భర్త మావయ్య అవుతాడు. మేన మామ కాడు. తల్లి అన్నయ్య లేదా తమ్ముడు మేనమామ అని పిలుస్తారు. మేనమామ భార్య (అత్త) అవుతుంది మేనత్త కాదు. ఇక్కడ మేన పదం మేను (శరీరం) అనే అర్ధం. మేనమామ, మేనత్తలు తమ రక్తం పంచుకుపుట్టిన వారు అని, తమ మేనులో (శరీరంలో) భాగమని భావిస్తారు
అత్తల హక్కుల సంక్షేమ సంఘం
498 (ఎ) సెక్షన్ కోడళ్ల చేతిలో వజ్రాయుధంగా మారిన నేపథ్యంలో అత్తలకు బాసటగా నిలబడేందుకు, అత్తలకు కూడా గృహహింస నుంచి రక్షణ కల్పించటం కోసం, అత్తలు సామాజిక వివక్ష, గృహహింసలకు బలవకుండా, అత్తలకు తగిన రక్షణ, సంక్షేమం కోసం ఆంధ్రప్రదేశ్ మదర్స్-ఇన్-లా ప్రొటక్షన్ అసోసియేషన్ (ఏపీఎంపీఏ) ఆవిర్భావించింది.జాతీయ కుటుంబ ఆరోగ్య సర్వేప్రకారం 1.7 శాతం మహిళలు అత్తల చేతిలో హింసని అనుభవిస్తుంటే, 13.7 శాతం మహిళలు తమ సొంత తల్లుల చేతిలోనే హింసకు గురవుతున్నారు.కోడళ్లతో నరకాన్ని అనుభవిస్తున్న అత్తలు 9704683163, 9573605415 నెంబర్లలో సంప్రదించ వచ్చు.
యితర లింకులు
వర్గం:మానవ సంబంధాలు
భండారు (ఇంటి పేరు)
"తెలుగువారిలో మరికొందరి ఇంటిపేరైన బండారు తో పొరబడద్దని మనవి."
భండారు (Bhandaru) తెలుగువారిలో కొందరి ఇంటి పేరు. భండారు అన్న ఇంటిపేరు ఆ వంశస్థులు పూర్వం చేసిన వృత్తిని బట్టి ఏర్పడింది. భండారం (ఖజానా) విభాగంలో పూర్వీకులు ఉద్యోగవిధులు నిర్వర్తించడం వల్ల వీరికి ఈ ఇంటిపేరు వచ్చింది.
మూలాలు
వర్గం:ఇంటిపేర్లు
పోలి పాడ్యమి
thumb|కార్తీక దీపం|213x213px పోలి పాడ్యమి - ఇది కార్తీకమాసం ముగిసిన తరువాత వచ్చిన పాడ్యమి రోజు. దీన్ని పోలిస్వర్గం అని కూడా అంటారు. పూర్వం ఓ మహిళ కార్తీకమాసం నెల రోజులు క్రమం తప్పకుండా నియమనిష్ఠలతో దీపారాధన చేసి పరమశివుని పూజించి మోక్షం పొందిందని.. పోలి పాడ్యమి రోజున స్వర్గ ప్రాప్తి పొందిందని పురాణ కథనం.
కార్తీకమాసంలో ఏ రోజు దీపాన్ని వెలిగించలేకపోయినా ఈ రోజున 30 వత్తులతో దీపం వెలిగించి నీటి ప్రవాహంలో వదిలితే ఆ మాసమంతా దీపారాధన చేసిన పుణ్యం వస్తుంది.
మూలాలు
వర్గం:శివుడు వర్గం:కార్తీకమాసము వర్గం:హిందూ ఆచారాలు
షిల్లాంగ్
షిల్లాంగ్  ఈశాన్యభారతదేశంలోని మేఘాలయ రాష్ట్ర రాజధాని నగరం, అదే పేరుగల జిల్లా కేంద్రం. ఇది ఒక పర్వతప్రాంత పట్టణం. తక్కువ ఎత్తులో ఉన్న కొండల వరుసపై విస్తరించి ఉన్న ఈ పట్టణాన్ని చూస్తే యూరోపియన్లు స్థిరపడిన స్కాట్లాండ్ ప్రాంతం గుర్తుకు వస్తుంది కాబట్టి ఈ ప్రదేశాన్ని స్కాట్లాండ్ ఆఫ్ ది ఈస్ట్ అని అనడం కద్దు.
బయటి లంకెలు
వర్గం:మేఘాలయ వర్గం:మేఘాలయ నగరాలు, పట్టణాలు వర్గం:భారతదేశం లోని రాజధాని నగరాలు
ద్వారం దుర్గా ప్రసాదరావు
ద్వారం దుర్గా ప్రసాదరావు ప్రసిద్ధ వాయులీన విద్వాంసులు. ఆయన విజయనగరం లోని మహారాజా ప్రభుత్వ సంగీత నృత్య కళాశాలకు ప్రిన్సిపాల్ (1982–2000) గా పనిచేసారు. దాదాపు 60 ఏళ్లుగా సంగీత క్షేత్రంలో చేసిన అశేష కృషికి గుర్తింపుగా కేంద్ర ప్రభుత్వం ఆయనకు సంగీత నాటక అకాడమీ అవార్డును ప్రకటించింది. ఆయన విజయనగరంలోని ‘మహారాజా ప్రభుత్వ సంగీత కళాశాల’లో 22 ఏళ్లు లెక్చరర్‌గా, 18 ఏళ్లు ప్రిన్సిపాల్‌గా చేశారు.
జీవిత విశేషాలు
ఆయన ప్రసిద్ధ విద్వాంసుడు ద్వారం నరసింగరావు నాయుడుకు జన్మించారు. ఆయన ప్రసిద్ధ వాయులీన విద్వాంసుడు ద్వారం వెంకటస్వామి నాయుడు యొక్క మనుమడు. వీరితో పాటు సోదరుడు ద్వారం సత్యనారాయణ రావు, సోదరి ద్వారం మనోరమ కూడా శాస్ర్తియ సంగీత సంప్రదాయాన్ని కొనసాగిస్తున్నారు. ఆయన ఆలిండియా రేడియో సంగీత సమ్మేళనాలలో పాల్గొన్నారు.
ఇతర లింకులు
వర్గం:కర్ణాటక సంగీత విద్వాంసులు వర్గం:మహారాజా ప్రభుత్వ సంగీత నృత్య కళాశాల ప్రధానాధ్యాపకులు వర్గం:సంగీత నాటక అకాడమీ అవార్డు గ్రహీతలు వర్గం:వాయులీన విద్వాంసులు
పుట్టుగుంట వెంకట సుబ్బారావు
జననం
వెంకట సుబ్బారావు 1939లో వేమూరు గ్రామంలో రాఘవయ్య, వెంకటలక్ష్మీ దంపతులకు జన్మించారు.
రంగస్థల ప్రస్థానం
తెలుగుతల్లి నాటకంలోని నాగేశ్వరరావు పాత్రతో రంగస్థలంపై అడుగుపెట్టారు. రాగయుక్తంగా పద్యాలు పాడడంతో వీరికి అమితమైన ఆదరణ లభించింది. అగ్రశ్రేణి నటులందరితో నటించారు. ఈయన నటలుగా రాణించడానికి తుమ్మల ఆంజనేయులు, వేమూరి రామయ్య, శనగవరపు శ్రీరామమూర్తి మొదలైనవారి ప్రభావం ఉంది.
మూలాలు
వర్గం:తెలుగు రంగస్థల నటులు వర్గం:మూలాల అందజేత ప్రాజెక్టు వర్గం:గుంటూరు జిల్లా రంగస్థల నటులు
లేషి సింగ్
లేషి సింగ్ బీహార్‌ రాష్ట్రానికి చెందిన రాజకీయ నాయకుడు. ఆయన ధందాహ   నియోజకవర్గం నుండి మూడుసార్లు ఎమ్మెల్యేగా గెలిచి ప్రస్తుతం నితీష్ కుమార్ మంత్రివర్గంలో ఆహార శాఖ మంత్రిగా పని చేస్తున్నాడు.
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
ప్రపంచ శారీరక చికిత్స దినోత్సవం
ప్రపంచ శారీరక చికిత్స (ఫిజియోథెరపీ) దినోత్సవం ప్రతి సంవత్సరం సెప్టెంబరు 8వ తేదీన నిర్వహించబడుతుంది. ఫిజియోథెరపీ గురించి ప్రజల్లో అవగాహన కలిగించడంకోసం 1996లో ప్రపంచ శారీరక చికిత్స సమాఖ్య ఈ దినోత్సవాన్ని ప్రారంభించింది.
చరిత్ర
మందుల ద్వారా కాకుండా ఫిజియోథెరపీ ద్వారా జబ్బులను నయం చేయడం ద్వారా శరీరానికి ఎలాంటి నష్టం జరుగదన్న ఉద్ధేశ్యంతో ఫిజియో‍థెరపీని ప్రోత్సహించడంకోసం 1951, సెప్టెంబరు 8న ప్రపంచ ఫిజియోథెరపీ కౌన్సిల్ ఏర్పాటు చేయబడింది. అప్పటినుండి ప్రతి సంవత్సరం సెప్టెంబరు 8న ప్రపంచ శారీరక చికిత్స దినోత్సవంగా వైద్యులు నిర్వహిస్తున్నారు.
కార్యక్రమాలు
దేశవ్యాప్తంగా ఉన్న భవిత కేంద్రాల్లో సోమవారం రోజున ఫిజియోథెరపీ, స్పీచ్‌థెరపీ, మిగతా అన్ని రోజుల్లో ఐఈఆర్‌టీ (ఇన్‌క్లూసివ్ ఎడ్యుకేషన్ రిసోర్స్ టీచర్స్)లు విద్యాబోధన కార్యక్రమాలు నిర్వహించబడుతున్నాయి.
మూలాలు
వర్గం:అంతర్జాతీయ దినములు వర్గం:ఆరోగ్యం
నిజల్ (2021 సినిమా)
నిజల్ 2021లో మిస్టరీ థ్రిల్లర్ గా రూపొందిన మలయాళం సినిమా. ఈ సినిమాలో చాకో బోబన్ – నయనతార హీరో హీరోయిన్లుగా నటించగా, అప్పు ఎన్ భట్టతిరి దర్శకత్వం వహించాడు. ఈ సినిమా ఏప్రిల్ 9న రిలీజ్ కాగా, 2021 మే 9న 4K & Dolby ఓటీటీ సంస్థ ద్వారా విడుదలైంది.
కథ
ఫస్ట్‌ క్లాస్‌ జ్యుడీషియల్‌ మేజిస్ట్రేట్‌ జాన్‌ బేబీ (కుంచాకో బోబన్‌) కారు ప్రమాదంలో గాయపడ్డ అతనికి లేని వర్షం పడుతోందన్న భ్రమ లాంటివి కలుగుతుంటాయి. ఇంతలో, చైల్డ్‌ సైకాలజిస్ట్‌ అయిన డాక్టర్‌ ఫ్రెండ్‌ షాలిని (దివ్య ప్రభ) ద్వారా ఎనిమిదేళ్ళ చిన్న స్కూలు పిల్లాడు నితిన్‌ గురించి తెలుస్తుంది. మర్డర్‌ స్టోరీలు చెప్పే ఆ కుర్రాడి గురించి, అతని తల్లి షర్మిల (నయనతార) గురించి హీరో ఆరా తీస్తాడు. చూడడానికి మామూలుగా ఉండే ఆ కుర్రాడు కథలో చెప్పే ప్రాంతాలకు వెళితే, నిజంగానే అక్కడ అస్తిపంజరం బయటపడుతుంది. పిల్లాడు చెబుతున్న కథలు ఒక్కొక్కటీ వాస్తవ మని తేలడంతో మిస్టరీ పెరుగు తుంది. దాన్నిఛేదించడానికి హీరో, ఆ పిల్లాడి తల్లి ఏం చేశారు? తండ్రి లేని ఆ పిల్లాడిని తల్లి అసలు ఎలా పెంచింది? అనేదే మిగతా సినిమా కథ.
మూలాలు
వర్గం:మలయాళ సినిమాలు వర్గం:2021 సినిమాలు
ఇండియన్ ఇన్‌స్టిట్యూట్ ఆఫ్ టెక్నాలజీ ఖరగ్‌పూర్
ఇండియన్ ఇన్‌స్టిట్యూట్ ఆఫ్ టెక్నాలజీ ఖరగ్‌పూర్ (ఐఐటి ఖరగ్‌పూర్ లేదా ఐఐటి-కెజిపి) దీనిని పశ్చిమ బెంగాల్లోని ఖరగ్‌పూర్ లో భారత ప్రభుత్వం 1951లో స్థాపించింది. ఇది దేశంలోని మొదటి ఐఐటిలలో పబ్లిక్ టెక్నికల్ అండ్ రీసెర్చ్ విశ్వవిద్యాలయం ఇన్స్టిట్యూట్ ఆఫ్ నేషనల్  గుర్తింపుపొందిన యూనివర్సిటీ. భారత ప్రభుత్వం 2019 ఐఐటి ఖరగ్‌పూర్ కు ఇన్స్టిట్యూట్ ఆఫ్ ఎమినెన్స్ హోదాను కల్పించింది. భారతదేశనికి స్వతంత్రం వచ్చిన తరువాత దేశంలోని శాస్త్రవేత్తలుకు, ఇంజనీర్లకు శిక్షణ ఇవ్వడానికి ఐఐటి ఖరగ్‌పూర్ మొదట స్థాపించారు. ఐఐటి ఖరగ్‌పూర్ ప్రస్తుత విద్యార్థులు, పూర్వ విద్యార్థులు అనధికారికంగా కెజిపియన్లుగా పిలుస్తారు.
చరిత్ర
భారతదేశంలో రెండవ ప్రపంచ యుద్ధం తరువాత పారిశ్రామిక అభివృద్ధి కోసం గొప్ప సాంకేతిక సంస్థల ఏర్పాటు చేయాలి అని 1946లో వైస్రాయి కార్యనిర్వాహక మండలి మెంబరు సర్ జోగేంద్ర సింగ్ ఒక కమిటీని నియమించారు. నలిని రంజన్ సర్కార్ నేతృత్వంలోని 22 మంది సభ్యుల కమిటీ ఏర్పడింది. సర్కార్ కమిటీ తన మధ్యంతర నివేదికలో, భారతదేశంలో ఉన్నత సాంకేతిక సంస్థలను స్థాపించాలని నివేదిక ఇచ్చింది. మసాచుసెట్స్ ఇన్స్టిట్యూట్ ఆఫ్ టెక్నాలజీ అండ్ కన్సల్టింగ్ తో పాటు ఇల్లినాయిస్ విశ్వవిద్యాలయంలో ఉర్బానా - ఛాంపెయిన్ల అనుబంధతో ద్వితీయ సంస్థలతో పాటు దేశంలోని  తూర్పు, పడమరలను ప్రాంతాలలో ఏర్పాటు చేయడానికి దేశాన్ని వేగంగా స్థాపించే నాలుగు వంతుల ప్రధాన సంస్థలను వెంటనే ఏర్పాటు చేయాలని నివేదిక కోరింది.
పశ్చిమ బెంగాల్‌లో అత్యధిక పరిశ్రమలు ఉన్నాయనే కారణంతో, అప్పటి పశ్చిమ బెంగాల్ ముఖ్యమంత్రి బిధాన్ చంద్ర రాయ్, జవహర్‌లాల్ నెహ్రూ ను ఒప్పించి పశ్చిమ బెంగాల్‌లో మొదటి సంస్థను స్థాపించారు. మొట్టమొదటి ఇండియన్ ఇన్స్టిట్యూట్ ఆఫ్ టెక్నాలజీ మే 1950 లో ఈస్ట్రన్ హయ్యర్ టెక్నికల్ ఇన్స్టిట్యూట్ గా స్థాపించబడింది. ఇది కలకత్తాలోని ఎస్ప్లానేడ్ ఈస్ట్‌లో ఉంది. సెప్టెంబర్ 1950 లో కోల్‌కతాకు నైరుతి దిశలో 120 కిలోమీటర్ల దూరంలో ఖరగ్‌పూర్‌లోని హిజ్లీలోని శాశ్వత ప్రాంగణానికి మార్చబడింది అప్పట్లో భారత స్వతంత్ర సమరయోధులను బందీలుగా ఉంచడానికి హిజ్లీని భారతదేశంలో బ్రిటిష్ వలస పాలనలో నిర్బంధ శిబిరంగా ఉపయోగించారు. thumb| ఐఐటి ఖరగ్పూర్ ప్రధాన భవనం
మూలాలు
వర్గం:ఇండియన్ ఇన్‌స్టిట్యూట్ ఆఫ్ టెక్నాలజీ వర్గం:పశ్చిమ బెంగాల్ వర్గం:ఖరగ్‌పూర్
తిండివనం రైల్వే స్టేషను
తిండివనం రైల్వే స్టేషను తమిళనాడు, విల్లుపురం జిల్లా లోని ఒక నగరం, తాలూకా ప్రధాన కార్యాలయం తిండివనం నకు సేవలు అందిస్తున్నది. ఇది దక్షిణ లైన్ యొక్క చెన్నై సబర్బన్ రైల్వే లోని ఒక స్టేషన్, దక్షిణ రైల్వే జోన్ యొక్క చెన్నై రైల్వే డివిజన్ యొక్క పరిధి కిందికి వస్తుంది. దీని స్టేషన్ కోడ్ టిఎమ్‌విగా ఉంది.
మూలాలు
వర్గం:చెన్నై రైల్వే డివిజను వర్గం:విల్లుపురం జిల్లా రైల్వే స్టేషన్లు వర్గం:దక్షిణ రైల్వే జోన్ వర్గం:భారతీయ రైల్వేలు
రాంభట్ల పార్వతీశ్వర శర్మ
thumb|   శతావధాని డా. రాంభట్ల పార్వతీశ్వర శర్మ పదో యేట నుండే పద్యంరాయడంలో పరిశ్రమచేస్తూ పదహారేళ్ల వయస్సులో అష్టావధానాన్ని చేసిన యువావధాని, '''శతావధాని డాక్టర్. రాంభట్ల పార్వతీశ్వర శర్మ'''. “అవధాన సుధాకర”, “అవధాన భారతి”, “అవధాన భీమ”, "అవధానకిశోర", "అసమాన ధారణాధురీణ" "నవయువావధాని" "క్షేమేంద్ర సారస్వత సరస్వతి" “అవధానకేసరి” “శతావధాని” డా. రాంభట్ల పార్వతీశ్వర శర్మ పద్యవిద్యలో ఆరితేరిన పండిత ప్రకాండులు. ఆశుకవితావిన్యాసంలో నిష్ణాతులు. వీరు అవధానవిద్యలో యువతకు ఆదర్శనీయులు.
"అక్షరలక్ష" గాయత్రీ మహామంత్రోపాసకులు లక్ష్మీ నరసింహ సోమయాజులు, సూర్యకాంతకామేశ్వరి దంపతులకు 1988లో శ్రీకాకుళంలో జన్మించారు. వీరి తాతగారు పార్వతీశ్వర శర్మగారి నుండి అవధాన విద్యను అభ్యసించారు. వీరి కుటుంబమంతా కవులు, పండితులు, సాహితీవేత్తలే. తమ 16వ ఏటనే తెలుగు సాహిత్యంలో విశిష్టమైన “అష్టావధానాన్ని” చేసి అందరి మెప్పులు పొంది అందర్నీ ఆశ్చర్యపరిచిన దిట్ట. తెలుగు రాష్ట్రాలలో ఇప్పటివరకు 73 అష్టావధానాలు చేసి, మాడుగుల, గరికిపాటి, మేడసాని, నరాల, కడిమిళ్ళ, కోట, పాలపర్తి, వద్దిపర్తి, జి.ఎమ్. రామశర్మ వంటి అవధానదిగ్గజాల ప్రశంసలందుకున్న ప్రతిభామూర్తి. Degree వరకు చదువుకున్నది సైన్స్‌ అయినా... తెలుగులోనూ, సంస్కృతంలో ఎం.ఏ.లను పూర్తిచేసారు. ప్రతిష్ఠాత్మకమైన ఆంధ్రవిశ్వవిద్యాలయంలో “U.G.C.” వారి “ఫెలోషిప్" తో ఆచార్యులు "అద్వైతసిద్ధిరత్నాకర" మద్దులపల్లి దత్తాత్రేయశాస్త్రి గారి పర్యవేక్షణలో క్షేమేంద్రుడి "ఔచిత్య విచార చర్చ" మీద ప్రీతితో “తెలుగు ప్రాచీన పంచకావ్యాలు - ఔచిత్యం” అన్న పరిశోధనతో పీహెచ్‌ .డీ.ను పూర్తి చేసి డాక్టరేట్‌ పట్టాను పొందారు.
2015, నవంబరులో... విశాఖ “కళాభారతి"లో మూడు రోజులపాటు “శతావధానం” చేసి సంచలనాత్మక రికార్డును సృష్టించి, ప్రపంచవ్యాప్తంగా యువ కవి పండితుల్ని ఆశ్చర్య చకితుల్ని చేసారు. లెక్కకు మించిన ప్రసంగాలు... దూరదర్శన్‌ లోనూ, ఆకాశవాణిలోనూ వీరు నిర్వహించిన ఆశుకవితా ప్రదర్శనలు ప్రేక్షకులకు... సాహిత్య శ్రోతలకు ఎంతో ఆనందాన్ని కలిగిస్తుంటాయి.
భారతభూమిలోనూ, అమెరికాలోనూ ఎన్నో బిరుదులు వీరిని వరించాయి. జాతీయ అవార్డులు. ప్రభుత్వం వారి ఉగాది పురస్కారాలు, వివిధ విశ్వవిద్యాలయాల సన్మానాలు ఎన్నో అందుకున్నారు.. సాహిత్య రంగంలో తమ స్టాన్నాన్ని సుస్థిరం చేసుకున్న పార్వతీశ్వర శర్మ - ఆకాశవాణి "FM
రెయిన్‌ బో" లో RJ శర్మగా ఉత్తరాంధ్ర శోతలకు సుపరిచితులు. శ్రీరాంభట్లవేంకటీయం, మొదటిమొగ్గలు, ప్రతిభాస్వరాలు, శతావధానభారతి మొ.నవి రచించారు. ప్రస్తుతం రాజీవ్‌ గాంధీ వైజ్ఞానిక సాంకేతిక విశ్వవిద్యాలయం -- ఐఐఐటి శ్రీకాకుళంలో - తెలుగుశాఖలో సహాయ ఆచార్యులుగా సేవలందిస్తున్నారు.
జీవిత విశేషాలు
శ్రీ విభవనామ సంవత్సర మార్గశిర శుద్ధ పాడ్యమి - 1988 డిసెంబరు 9 న - "అక్షర లక్ష గాయత్రీ మహామంత్రోపాసకులు" రాంభట్ల లక్ష్మీనరసింహ సోమయాజులు సూర్యకాంత కామేశ్వరి దంపతులకు కనిష్ఠ పుత్రుడిగా శ్రీకాకుళంలో జన్మించారు. వీరిది విద్య, కళలు, సాహిత్యం, వైద్యవృత్తి నేపథ్యం ఉన్న కుటుంబం. వీరి ముత్తాతగారు డా. రాంభట్ల వేంకటరావు (కుప్పిలి డాక్టరు) వృత్తి రీత్యా వైద్యులైనా... సంస్కృతాంధ్రాల్లో కవి, వ్యవసాయ నిపుణులు, స్వాతంత్ర్య సమర యోధులు. ఈ వేంకటరావు గారి రెండవ కుమారుని పౌత్రుడు డా. రాంభట్ల పార్వతీశ్వర శర్మ.
విద్య
ఆంధ్ర విశ్వకళాపరిషత్‌, తెలుగుశాఖ, విశాఖపట్నంలో తెలుగులో పంచకావ్యాలు - ఔచిత్యం గురించి పరిశోధన చేసి పీహెచ్.డి. పట్టాను పొందారు.
పద్యప్రస్థానం
2005 జూన్ 1 న అవధాన రంగంలోకి ప్రవేశించి ఇప్పటివరకు 73 అష్టావధానాలు చేసారు. పద్యరచనకు, అవధానవిద్యకు గురువు - సుప్రసిద్ధ పద్యకవి, నటులు, నాటకకర్త, రేడియో ప్రయోక్త అయిన వీరి పితామహులు శ్రీ రాంభట్ల పార్వతీశ్వర శర్మ. వీరి ప్రోత్సాహంతో, శిక్షణలో పద్యపూరణలు చేస్తూ, ప్రఖ్యాతుల అవధానాల్లో పృచ్ఛకులుగా పద్యప్రక్రియపై పట్టు సాధిస్తూ తొలి అవధానానికి శ్రీకారం చుట్టారు, అవధాని పార్వతీశ్వర శర్మ. దేశ వ్యాప్తంగా వివిధ సాహిత్యసంస్థల ఆధ్వర్యవంలో తొలుత అష్టావధానాలు చేస్తూ తరువాత 2015 నవంబరులో విశాఖలో మూడు రోజులపాటు సంపూర్ణ శతావధానం చేసారు.
అష్టావధానాలు
అవధానానికి వీరి తాతగారు  (పితామహులు) శ్రీరాంభట్ల పార్వతీశ్వరశర్మ గారు గురువు. వీరి నేతృత్వంలోనే 16వ ఏటనుండి అవధానాలు ప్రారంభించి చేస్తున్నారు. ఇప్పటివరుకూ ప్రపంచ వ్యాప్తంగా 73 అష్టావధానాలు చేశారు. మొదటి అవధానాన్ని 2005లో విజయనగరం జిల్లా, శృంగవరపుకోటలోని ధారగంగమ్మ దేవాలయంలో చేసారు.
ప్రాంతాలు - ఆధ్వర్యం వహించిన సంస్థలు - సందర్భాలు కొన్ని:
1. శృంగవరపుకోట - శ్రీ ధారగంగమ్మ ఆలయప్రాంగణం - (ఆంజనేయ, విఘ్నేశ్వరుల విగ్రహప్రతిష్ఠ) సందర్భంగా కుటుంబ సభ్యులే పృచ్ఛకులుగా మొదటి అవధానం చేసారు. శ్రీమతి రాంభట్ల సత్యవతమ్మ ఈ కార్యక్రమనిర్వాహకురాలు. ‘దహరానందనాథ’ దీక్షానామధేయులు రాంభట్ల వేంకటసోమయాజులు సంచాలకత్వంలో ఈ అవధానం విజయవంతమైంది.
2. విశాఖ పౌరగ్రంథాలయంలో - విశాఖసాహితి ఆధ్వర్యంలో గురుపూర్ణిమనాడు 2005వ సంవత్సరంలో ఆచార్య సార్వభౌమ శ్రీ వేదుల సుబ్రహ్మణ్య శాస్త్రి సంచాలకత్వలో, ఆచార్య కోలవెన్ను మలయవాసిని అధ్యక్షతన ఈ కార్యక్రమం విజయవంతమైంది.
బెదురులంక 2012
బయటి లింకులు
వర్గం:2023 తెలుగు సినిమాలు
రాంభట్ల పార్వతీశ్వర శర్మ
అష్టావధానాలు
3. డా. వి.యస్‌. కృష్ణా ప్రభుత్వ డిగ్రీ కళాశాల, మద్దిలపాలెం, విశాఖలో డా. మీగడ రామలింగ స్వామిగారి సంచాలకత్వంలో మూడవ అవధానం.
4. చినముషిడివాడ - విశాఖ.
5. అనకాపల్లి - భారతవికాస్‌ పరిషత్‌ శ్రీ బులుసు వేంకటేశ్వరులు సంచాలకత్వంలో.
6. నాయుడుతోట, విశాఖ - భారతీకళ్యాణ మండపంలో.
7. విజయనగరం, మహారాజా సంగీత కళాశాల - విజయభావన సాహిత్యసంస్థ నిర్వహణలో ఉగాది సందర్భంగా.
8. హైదరాబాదు, శంకరమఠం - పదసాహిత్యపరిషత్‌ నిర్వహణలో - ఆచార్య మంగళగిరి ప్రమీలాదేవి సంచాలకత్వంలో
9. కొవ్వూరు- బాలాత్రిపుర సుందరి ఆలయప్రాంగణం. "అష్టావధాని" "పండిత" నేమాని రామజోగి సన్యాసిరావు సారధ్యంలో
10. శృంగవరపుకోట - పుణ్యగిరి కల్చరల్‌ అసోసియేషన్‌లో ఉగాది సందర్భంగా.
11. కొవ్వూరు- అభయ ఆంజనేయస్వామి ఆలయప్రాంగణంలో. "అష్టావధాని" "పండిత" నేమాని రామజోగి సన్యాసిరావు సారధ్యంలో
13. హనుమంతవాక - వైజాగ్‌ బ్రాహ్మణ ఫోరం ప్రారంభోత్సవంలో ఉగాది సందర్భంగా 2010 లో
14. కొత్తవలస - జిందాల్‌ పాఠశాల - ఉపాధ్యాయల 3 రోజుల శిక్షణా తరగతుల సందర్భంగా.
15. డా. వి.యస్‌. కృష్ణా ప్రభుత్వ డిగ్రీ కళాశాల, మద్దిలపాలెం, విశాఖలో శ్రీకృష్ణదేవరాయల పట్టాభిషేక పంచశతాబ్ద్యుత్సవాలు సందర్భంగా.
16. విశాఖ పౌరగ్రంథాలయం - కళావేదిక సాహిత్యసంస్థ నిర్వహణలో- కళావేదిక వార్షికోత్సవం.
17. విశాఖ జిల్లాపరిషత్‌ సమావేశమందిరం - (గిడుగు వెంకటరామ్మూర్తి జయంత్యుత్సవం) తెలుగు భాషాదినోత్సవం సందర్భంగా
19. చోడవరం-గౌరీశ్వరస్వామి ఆలయం, పురాణసహిత కళ్యాణవేదిక, - శ్రీ అన్నమాచార్య సంగీతపీఠం - ఉగాది సందర్భంగా.
20. కలవరాయి అగ్రహారం - గణపతిముని స్మారక మందిరం, బొబ్బిలి దరి - గణపతిముని 75వ ఆరాధనోత్సవం సందర్భంగా.
21. విశాఖ శ్రీలలితపీఠం - లలితానగర్‌, విశాఖసాహితి- లలితాంబికా బ్రహ్మోత్సవాలు సందర్భంగా.
22. మాడుగుల, విశాఖజిల్లా - బాలవినాయక సేవాసంఘం వార్షికోత్సవంలో వినాయకచవితి సందర్భంగా.